**Specialiojo transporto paslaugos organizavimas**

**Specialiojo transporto paslauga** teikiama Socialinių paslaugų centro darbo dienomis ir darbo valandomis pagal poreikius asmenims, kurie dėl negalios, ligos ar senatvės turi judėjimo problemų ir dėl to ar dėl nepakankamų pajamų negali naudotis visuomeniniu ar individualiu transportu. Paslauga teikiama asmenims, galintiems sėdėti automobilio sėdynėje arba neįgaliojo vežimėlyje.

**Kreipimasis dėl paslaugos skyrimo:**

asmuo (vienas iš suaugusių šeimos narių) ar jo globėjas, rūpintojas, pageidaujantis gauti transporto organizavimo paslaugą, **užpildo prašymą-paraišką socialinėms paslaugoms gauti (toliau – prašymas), seniūnijos atsakingam specialistui ar Socialinių paslaugų centrui asmeniškai, paštu arba elektroniniu paštu.** Kartu su prašymu pateikia šiuos dokumentus:

1. asmens tapatybę patvirtinantis dokumentas (pasas ar asmens tapatybės kortelė) arba leidimas laikinai gyventi Lietuvoje (ne Europos Sąjungos valstybių narių piliečiams);
2. rūpintojo ar globėjo paskyrimo dokumentai (jei asmeniui išduoti);
3. asmens socialinį statusą patvirtinantis dokumentas: pensijos gavėjo, neįgaliojo pažymėjimas, darbingumo lygio pažyma;
4. kita informacija apie lydinčius asmenis ir naudojimąsi techninės pagalbos priemonėmis.

Prašymą priimantis darbuotojas surenka duomenis apie asmens (šeimos), kuris prašo transporto paslaugos, gaunamas išmokas, neįgalumo, darbingumo, specialiųjų poreikių lygio nustatymą, deklaruotą gyvenamąją vietą iš valstybės ir žinybų registrų bei valstybės informacinių sistemų.

Darbuotojas, įvertinęs situaciją, parengia sprendimą ir sutartį dėl transporto organizavimo paslaugos suteikimo.

**Mokėjimas už paslaugą:**

Gydymo ir reabilitacijos tikslais transporto paslauga teikiama nemokamai.

Kitais atvejais asmenys už specialaus transporto paslaugą moka Kauno rajono savivaldybės tarybos patvirtintą transporto organizavimo kainą.

**Paslaugos teikimas:**

Asmuo ar jo atstovas, kuriam paskirta transporto organizavimo paslauga, pasirašius sprendimą ir transporto organizavimo paslaugos teikimo sutartį , prireikus transporto organizavimo paslaugos, gali ją užsakyti telefonu ne vėliau kaip prieš tris darbo dienas iki vykimo, kreipiantis į:

SBĮ Kauno rajono socialinių paslaugų centro Socialinių paslaugu skyriaus socialinę darbuotoją Urtę Kudulytę, adresu Ežero g. 23, Kaunas, tel. (8 37) 328195, 862095169, el.p. u.kudulyte@kaunorspc.lt

Pokalbio metu prašoma nurodyti įstaigą, į kurią vykstama, kelionės tikslą, tikslų adresą, vykimo datą, laiką, pateikti kitą būtiną informaciją paslaugai suteikti.

Paslaugų gavėjas, kuriam būtinas lydintis asmuo, privalo juo pasirūpinti pats.

**Paslaugos teikimą reglamentuoja:**

1[. Lietuvos Respublikos socialinių paslaugų įstatymas](https://e-seimas.lrs.lt/portal/legalAct/lt/TAD/TAIS.270342/asr)

2. [Lietuvos Respublikos Vyriausybės 2006 m. birželio 14 d. nutarimas „Dėl Mokėjimo už socialines paslaugas tvarkos aprašo patvirtinimo“](https://e-seimas.lrs.lt/portal/legalAct/lt/TAD/TAIS.278281/asr)

3. [Socialinių paslaugų katalogas](https://www.e-tar.lt/portal/lt/legalAct/TAR.51F78AE58AC5/asr)

4. [Lietuvos Respublikos socialinės apsaugos ir darbo ministro 2006 m. balandžio 5 d. įsakymas Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“](https://www.e-tar.lt/portal/lt/legalAct/TAR.D892F4364169/mlitTCmypl)

5. [Kauno rajono savivaldybės asmens (šeimos) socialinių paslaugų poreikio nustatymo ir socialinių paslaugų skyrimo tvarkos aprašas, patvirtintas Kauno rajono savivaldybės tarybos 2015-12-17 sprendimu Nr. TS-411 „Dėl Kauno rajono savivaldybės asmens (šeimos) socialinių paslaugų poreikio nustatymo ir socialinių paslaugų skyrimo tvarkos aprašo patvirtinimo“](https://www.e-tar.lt/portal/lt/legalAct/59a816d0a8a011e5be7fbe3f919a1ebe)

6. [Kauno rajono savivaldybės gyventojų mokėjimo už socialines paslaugas tvarkos aprašas, patvirtintas Kauno rajono savivaldybės tarybos 2020-01-23 sprendimu Nr. TS-26 „Dėl Kauno rajono savivaldybės gyventojų mokėjimo už socialines paslaugas tvarkos aprašo patvirtinimo“](https://www.e-tar.lt/portal/lt/legalAct/84ced6003e8d11ea829bc2bea81c1194)

7. [Kauno rajono savivaldybės transporto organizavimo paslaugos tvarkos aprašas, patvirtintas Kauno rajono savivaldybės administracijos direktoriaus 2019 m. rugsėjo 9 d. įsakymu Nr.  ĮS-1722 „Dėl Kauno rajono savivaldybės transporto organizavimo paslaugos tvarkos aprašo tvirtinimo“.](https://www.e-tar.lt/portal/lt/legalAct/194c0202d2c611e98c12b3138b15576c)

8. [Sprendimas dėl Kauno rajono savivaldybės biudžetinių įstaigų teikiamų atlygintinų socialinių paslaugų vienam paslaugų gavėjui kainų nustatymo](https://www.e-tar.lt/portal/lt/legalActPrint?actualEditionId=LCwPEvfIDU&documentId=SAV.503948).